Leqdic-nneɣ ad yili ɣef tewsit-a n tullist Taqbaylit i d-ibanen deg yiseggasen n 40 ɣef ufus n Belɛid At Ɛli, tullist tettawid ɣef wayen yettidir umdan deg tmetti, deg tudert n yal ass, sumata d ayen yettilin di tilawt. as akken ur yelli ara fell-as leqdic s waṭas, maca deg yiseggasen-a ineggura tullist tejbed-d lbal n yimyura d yinagmayen, lḥan-d deg ubrid usnulfu. Gar yimyura-a ad d-naf : Meẓyan U Muḥ i yessersen lsas amezwaru i tewsit-a n tsekla deg yiseggasen-a ineggura sdeffir n Belɛid At Ɛli s wammud i d-yura  Targit umedyaz  deg useggas n 1998. Syin akkin usan-d wiyaḍ uran-d akka am :  Kamal Buɛmara  Nekkni d wiyaḍ deg useggas n 1998.